Steven Lewis

Steven Lewis (født 1986) er en engelsk stavhopper. Han har sølvmedalje fra Samveldelekene 2010 som beste resultat som senior, og bronse fra ungdoms-VM 2003.

 Karriere som junior 
I 2003 fikk han bronse ved ungdomsmesterskapet i friidrett 2003, som ble arrangert i Sheerbrooke i Canada. Germán Chiaraviglio vant gullet i dette mesterskapet, med 5,15, mens Lewis hoppet 5,05.IAAF - World Youth Championships 2003, besøkt 12. juni 2012.

Lewis vant AAA-mesterskapet, som arrangeres av Amateur Athletic Association of England, i 2000 (U15), 2004 (U20) og 2005 (U20). I 2005 fikk han også sølv ved BUSA-mesterskapet (British Universities and Colleges Sport) og AAA-mesterskapet innendørs. I 2006 vant han gull ved AAA-mesterskapet både innendørs og utendørs, med 5,40 i begge stevnene.

I juli 2007 deltok han ved U23-EM i friidrett 2007 i Debrecen, der han kom på 7.-plass med 5,55.European Athletics - 6th European Athletics U23 Championships, besøkt 9. juni 2012. Senere samme måned vant han AAA-mesterskapet 2007.

 Karriere som senior 
I 2006 og 2007 var han fortsatt U23-utøver, men han deltok ved Samveldelekene 2006 i Melbourne, der han klarte 5,50 i andre forsøk, og fikk bronse. Steven Hooker vant gullet, med 5,80.Melbourne 2006 - Athletics 24 March 2006 , besøkt 10. juni 2012. Han vant uttaket til EM i friidrett innendørs 2007 (Norwich Union European Indoor Trials), og ble dermed tatt ut til EM i friidrett innendørs 2007. Der ble slått ut i kvalifiseringen, og nådde ikke finalen. 5,55 på tredje forsøk ga 15.-plass i kvalifiseringen.European Athletics - 29th European Athletics Indoor Championships , besøkt 10. juni 2012.

Han vant gull ved det britiske mesterskapet i 2008 utendørs (Aviva National Championships and Olympic Trials) og innendørs (Norwich Union Trials & UK Championships). Han vant også flere internasjonale stevner, som Chinese Taipei International Pole Vault Championships og Sparkassen Gala. I august deltok han ved sitt første OL, men ble der slått ut i kvalifiseringen med tre riv på 5,45 meter. Ved Europacupen i friidrett i Annecy kom han på tredjeplass, med 5,40.European Athletics - 29th SPAR European Cup, besøkt 10. juni 2012.

2009 var hans første år som senior. I januar vant han innendørsstevnet Vault Manchester, med ny personlig rekord på 5,75. Han fikk bl.a. sølv i Christmas Cup i Moskva, og gull i Jumpers Meeting i Cottbus i Tyskland i januar, og sølv i KBC Indoor Meeting i Gent i februar. Den 15. februar var det britiske innendørsmesterskapet 2009 i Sheffield, som også var kvalifisering for EM i friidrett innendørs 2009.Loughborough University - Athletics: Trio post European Indoor qualification standards, besøkt 12. juni 2012. Her hoppet han 5,65, og vant konkurransen. EM innendørs var i Torino i mars, der han greide 5,71 i andre forsøk, og endte på fjerdeplass.

I juni deltok han ved Lag-EM i friidrett (Super League) i Leiria i Portugal, der han kom på sjetteplass i stavsprang. I juli var det britiske mesterskapet i friidrett utendørs i Birmingham (Aviva World Trials & National Championships), som også var uttakning til VM i friidrett 2009 i Berlin. Han kom på andreplass i det britiske mesterskapet, og ble kvalifisert til VM, der han kom på 9.-plass i finalen med 5,65 meter.IAAF - Berlin 2009 - Pole Vault - M Final , besøkt 12. juni 2012. Andre resultater fra 2009 er 1.-plass i Wattenscheid og Meeting International de la Provence de Liège, og sølv i Moscow Open og International Lausitzer Meeting.

2010-sesongen startet med femteplass i Perche Elite Tour og sølv i Vault Manchester i januar, og i februar var det britiske innendørsmesterskapet i friidrett (Aviva World Trials & UK Championships), som også var uttak til VM i friidrett innendørs 2010 i Doha. Lewis vant det britiske mesterskapet, med 5,56 meter, og ved innendørs-VM i mars kom han på sjetteplass.IAAF - IAAF World Indoor Championships Doha - Pole Vault Men Final, besøkt 12. juni 2012. Han kom på 7.-plass ved Diamond League-stevnet i Shanghai dette året, og ved Samveldelekene 2010 i Delhi i oktober fikk han sesongbestenotering utendørs med 5,60, og fikk sølv vak Steven Hooker. Hans beste resultat i 2010 var 5,72 innendørs, som han greide ved Pole Vault Stars i mars.

Ved det britiske mesterskapet innendørs i Sheffield i februar 2011 kom han på tredjeplass med 5,51, og ble ikke kvalifisert til EM i friidrett innendørs 2011. Ved Lag-EM i friidrett 2011 (Super League) i juni kom han på 7.-plass i stav med 5,40.European Athletics - 3rd SPAR European Team Championships, bestøk 12. juni 2012. I juli vant han det britiske utendørsmesterskapet i Birmingham, og ble tatt ut til VM i friidrett 2011 i Daegu. I VM kom han på 9.-plass. Han vant en del andre internasjonale stevner dette året; Strive Interclub i Perth i januar, Loughborough International i Loughborough i mai og Pole Vault Meeting i Recklinghausen og Internationales Pfingstsportfest i Rehlingen-Siersburg i juni.

I 2012 fikk han sølv ved det britiske mesterskapet innendørs i februar (Aviva European Indoor Trials & UK Championships), med 5,45. I mars deltok han ved VM i friidrett innendørs 2012. Der nådde han finalen, og endte på delt femteplass (med Lázaro Borges) med høyden 5,70.

 Referanser 

 Eksterne lenker 

  Profil hos European Athletics
  Profil hos Diamond League
  Profil hos The Power of 10

Kategori:Britiske stavhoppere
Kategori:Deltakere for Storbritannia under Sommer-OL 2008
Kategori:Friidrettsutøvere under Sommer-OL 2008
Kategori:Deltakere for Storbritannia under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Storbritannia under VM i friidrett 2009
Kategori:Deltakere for Storbritannia under VM i friidrett 2011
Kategori:Deltakere for Storbritannia under VM i friidrett 2013
Kategori:Deltakere for Storbritannia under VM i friidrett 2015
Kategori:Deltakere for Storbritannia under EM i friidrett 2014
Kategori:Deltakere for Storbritannia under VM i friidrett innendørs 2010
Kategori:Deltakere for Storbritannia under VM i friidrett innendørs 2008
Kategori:Deltakere for Storbritannia under EM i friidrett innendørs 2009
Kategori:Medaljevinnere under Samveldelekene 2010
Kategori:Friidrettsutøvere under Samveldelekene 2010
Kategori:Deltakere for England under Samveldelekene 2010